เหนื่อย
ระยะนี้ ชาติชาย พยุหนาวีชัย ผู้อำนวยการธนาคารออมสิน วุ่นอยู่กับนโยบายช่วยเหลือผู้มีรายได้น้อยตามนโยบายของรัฐบาล ทั้งการปล่อยกู้โครงการหมู่บ้านละ 1 ล้านบาท โครงการธนาคารประชาชน
29 ต.ค. 2558

ระยะนี้ ชาติชาย พยุหนาวีชัย ผู้อำนวยการธนาคารออมสิน วุ่นอยู่กับนโยบายช่วยเหลือผู้มีรายได้น้อยตามนโยบายของรัฐบาล ทั้งการปล่อยกู้โครงการหมู่บ้านละ 1 ล้านบาท โครงการธนาคารประชาชน
ล่าสุด จู่ๆ ก็คลอดสินเชื่อบ้านดอกเบี้ยต่ำออกมาแข่งกับธนาคารอาคารสงเคราะห์ (ธอส.) ที่ยิงสินเชื่อผู้มีรายได้น้อยไปล่วงหน้าแบบไม่เห็นฝุ่น จนตอนนี้มียอดคำขอกู้ใกล้แตะ 1 หมื่นล้านบาทแรกแล้ว และกำลังจะเพิ่มวงเงินอีก 1 หมื่นล้านบาทด้วยซ้ำ ขณะที่อัตราดอกเบี้ยสินเชื่อบ้านออมสินก็สูงกว่า ธอส.อีกต่างหาก
แค่นี้ก็ทำให้ออมสินเหนื่อยพอแรงแล้ว 
ยังมาเจอสินเชื่อครูที่ปล่อยกู้มานานแล้ว แต่เพิ่งมีหนี้เสียโผล่มาจำนวนสูงถึง 2-3 หมื่นล้านบาท
ยอดหนี้เสียที่ว่าเลยกลายเป็นภาระที่กัดกร่อนกินผลกำไรของธนาคารออมสินแทบจนหมดเกลี้ยง
ช่วงนี้ใครโทรหาชาติชาย ถามเรื่องยอด หรือการแก้ปัญหาหนี้ก็ขอให้ทำใจหน่อย
เพราะวุ่นกับงานจนไม่มีเวลาว่างพอจะรับสาย